ত্রিপুরার মুখ্যমন্ত্রীগণের তালিকা
ত্রিপুরা হচ্ছে ভারতের উত্তর-পূর্বে অবস্থিত একটি রাজ্য এবং রাজ্যের সরকার প্রধান হচ্ছেন একজন মুখ্যমন্ত্রী। ১৯৬৩ সাল থেকে ত্রিপুরায় মোট ৯জন মুখ্যমন্ত্রী ছিলেন। প্রথম জন হচ্ছেন শচীন্দ্র লাল সিং এবং তিনি ছিলেন ভারতীয় জাতীয় কংগ্রেস পার্টির নেতা। বর্তমান মুখ্যমন্ত্রী মাণিক সরকার ১৯৯৮ সালের মার্চ মাস থেকে ত্রিপুরা রাজ্যের মুখ্যমন্ত্রী। তিনি ভারতের মার্কসবাদী কমিউনিস্ট পার্টির একজন পলিটব্যুরো সদস্য।
আলিপুর বিধানসভা কেন্দ্র
১৯৭৭ সালে ভারতের কমিউনিস্ট পার্টি (মার্ক্সবাদী) প্রার্থী অশোককুমার বসু জনতা পার্টি প্রার্থী সজলবরণ চট্টোপাধ্যায়কে পরাজিত করে আলিপুর বিধানসভা কেন্দ্র থেকে বিধায়ক নির্বাচিত হয়েছিলেন। ১৯৮২ সালে ভারতীয় জাতীয় কংগ্রেস প্রার্থী অনুপকুমার চন্দ্র তাঁর নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী অশোককুমার বসুকে পরাজিত করেছিলেন। ভারতীয় জাতীয় কংগ্রেস প্রার্থী সৌগত রায় ১৯৯৬ সালে ভারতের কমিউনিস্ট পার্টি (মার্ক্সবাদী) প্রার্থী রবীন্দ্রনাথ রায়চৌধুরীকে, ১৯৯১ সালে ভারতের কমিউনিস্ট পার্টি (মার্ক্সবাদী) প্রার্থী তুহিন রায়চৌধুরীকে এবং ১৯৮৭ সালে ভারতের কমিউনিস্ট পার্টি (মার্ক্সবাদী) প্রার্থী অশোক বসুকে পরাজিত করে বিধায়ক নির্বাচিত হয়েছিলেন। ২০০১ ও ২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তাপস পাল তাঁর নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী মীরা ভৌমিক (২০০১) ও বিপ্লব চট্টোপাধ্যায়কে (২০০৬) পরাজিত করেন। ২০০৯ সালের উপনির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম আলিপুর বিধানসভা কেন্দ্র থেকে জয়লাভ করেছিলেন। এই কেন্দ্রের পূর্বতন বিধায়ক তাপস পাল কৃষ্ণনগর লোকসভা কেন্দ্র থেকে সাংসদ নির্বাচিত হওয়ার পর আসনটি শূন্য হয়েছিল।